Kamu bisa jelasin ke aku soal Senarai juara liga bola sepak Inggeris dalam bahasa melayu?

Juara bola sepak Inggeris ialah pemenang di dalam liga tertinggi bola sepak lelaki Inggeris, yang mana sejak 1992–93 dikenali sebagai Liga Perdana.

Berikutan kodifikasi bola sepak profesional oleh Persatuan Bola Sepak England pada tahun 1885, Liga Bola Sepak telah ditubuhkan pada tahun 1888, selepas mesyuarat yang dimulakan oleh pengarah Aston Villa William McGregor. Pada penghujung musim 1888–89, Preston North End adalah kelab pertama yang dinobatkan sebagai juara selepas menamatkan perlawanan mereka tanpa kalah.

Tahun-tahun awal liga didominasi oleh pasukan dari Utara dan Midlands, di mana keprofesionalan lebih mudah diterima berbanding dengan di Selatan England.  Statusnya sebagai liga terkemuka negara diperkukuhkan pada tahun 1892, apabila saingan Perikatan Bola Sepak telah diserap ke dalam Liga Bola Sepak. Manakala Divisyen Kedua yang baru diwujudkan pula sebahagian besarnya terdiri daripada bekas kelab di dalam Perikatan Bola Sepak, di mana kelab boleh mendapatkan promosi untuk naik ke peringkat yang lebih tinggi. Belum pernah lagi sebelum ini kelab dari selatan memenangi kejuaraan sehinggalah Arsenal dibawah kendalian Herbert Chapman dinobatkan sebagai juara pada tahun 1931.

Peraturan yang menetapkan gaji maksimum untuk pemain telah dimansuhkan pada tahun 1961. Ini mengakibatkan peralihan kuasa ke arah kelab yang lebih besar.  Pertimbangan kewangan telah menjadi faktor utama sejak tahun 1992, apabila pasukan di Divisyen Pertama berpaling tadah untuk membentuk Liga Perdana FA. Ini menggantikan Divisyen Pertama Liga Bolasepak sebagai peringkat tertinggi bola sepak di England,  dan disebabkan oleh perjanjian kontrak televisyen yang semakin besar, telah meletakkan kekayaan yang tidak pernah berlaku dahulu ke tangan kelab-kelab teratas.  Lima juara pertama dalam era Liga Perdana - Arsenal, Blackburn Rovers, Chelsea, Manchester City dan Manchester United - semuanya telah memenangi gelaran sekurang-kurangnya sekali sebelum 1992. Leicester City menjadi juara buat kali pertama pada tahun 2016, menjadi pasukan pertama yang memenangi Liga Perdana tanpa belum pernah sebelum ini memenangi Divisyen Pertama.

Semua kelab yang pernah menjadi juara masih wujud hari ini dan semuanya mengambil bahagian dalam empat peringkat teratas sistem liga bola sepak Inggeris. Sheffield Wednesday adalah satu-satunya kelab yang pernah menukar nama mereka selepas memenangi kejuaraan liga. Mereka dikenali sebagai The Wednesday untuk tiga gelaran pertama daripada empat gelaran mereka.

Manchester United telah memenangi dua puluh gelaran, iaitu yang terbanyak daripada mana-mana kelab.  Saingan United, Liverpool berada di tempat kedua dengan sembilan belas. Liverpool mendominasi pada 1970-an dan 1980-an (memenangi sebelas gelaran liga antara 1973 dan 1990), manakala Manchester United mendominasi pada 1990-an dan 2000-an di bawah pengurus Sir Alex Ferguson (sebelas gelaran liga antara 1993 dan 2009). Arsenal berada di tempat ketiga dengan tiga belas gelaran, setelah mendominasi pada tahun 1930-an (lima gelaran liga antara 1931 dan 1938). Everton berada di tempat keempat dengan sembilan gelaran. Manchester City berada di tempat kelima dengan lapan gelaran, enam daripadanya telah dimenangi pada 2010-an dan 2020-an. Aston Villa (tujuh) dan Sunderland (enam) memenangi majoriti gelaran mereka sebelum Perang Dunia Pertama. Chelsea (enam) memenangi majoriti gelaran mereka pada abad ke-21 (antara 2005 dan 2017).

Huddersfield Town (1923–24 hingga 1925–26), Arsenal (1932–33 hingga 1934–35), Liverpool (1981–82 hingga 1983–84) dan Manchester United (1998–99 hingga 2000–01 dan 2006–07 hingga 2008 –09) adalah satu-satunya pasukan yang memenangi kejuaraan liga dalam tiga musim berturut-turut.